wickkiey/tamil-wikipedia-chunked huggingface dataset:
# வேளாண்மைக் கொள்கை

## வறுமை ஒழிப்பு

உலகளாவிய நிலையில் ஊரகப் பகுதிகளில் வாழும் 75% ஏழை எளிய மக்களுக்கு உணவளிக்கும் மிகப் பெரிய தொழிலாக வேளாண்மையே விளங்குகிறது. எனவே, வளரும் நாடுளில் வேளாண் வளர்ச்சியை பேணுதலே வேளான்கொள்கையின்முதன்மையான குறிக்கோளாகும். மேலும், அண்மையில் கடல்கடந்தநிலை வளர்ச்சி நிறுவனம் வெளியிட்டுள்ள இயற்கைவளக் கண்ணோட்ட ஆய்வுக் கட்டுரை ஏழை மக்கள் வேளான்வேலையைச் செய்யும் வாய்ப்புகளை மேம்படுத்த, ஊரகப் பகுதிகளில் நல்லதொரு அகக் கட்டமைப்பும், கல்வியும் விளைவுமிக்க தகவல் பரிமாற்றமும் கட்டாயத் தேவைகளாகும் எனக் கூறுகிறது.
# வேளாண்மைக் கொள்கை

## உயிரியல் காப்புறுதி

தொழிலகமுறை வேளாண்மை சந்திக்கும் உயிரியல் காப்புறுதி அக்கறைகளைப் பின்வருமாறு விளக்கலாம்.
- விலங்குகளுக்கு ஊசிபோடுவதால் ஏற்படும் H5N1 நச்சுயிரியின் பீடிப்பில் இருந்து மாந்தரையும் கோ ழிகளையும் காத்தல்
- செலவைக் குறைக்க தனித்தனியாக மாடுகளுக்குத் தீவனம் தருவதால் உருவாகும் மாட்டு கடற்பஞ்சு மூளைநோய்த் தாக்கத்தில் இருந்து மாந்தரையும் மாடுகளையும் காத்தல்
- உலக முழுவதும் வேகமாகப் பரவிவரும் கால்-வாய்த் தொற்று, கிச்சிலி வெடிப்புநோய் ஆகியவற்றைக் கட்டுபடுத்த இயலாமையால் தொழிலக ஈட்டத்துக்கு உருவாகிவரும் அச்சுறுத்தல்
# ராஜலட்சுமி (பாடகி)

**ராஜலட்சுமி** என்பவர் 13 அக்டோபர் 1983 இல் பிறந்த மலையாளப் பின்னணிப் பாடகி ஆவார். இவர் 1994 இல் இருந்து தென் இந்திய மொழிகளான தமிழ், மலையாளம் மற்றும் கன்னட மொழிகளில் பாடுகிறார். இவர் 2009 ஆம் ஆண்டில் ஷாஜி என். கருண் இயக்கிய குட்டிஸ்ராங்க் என்ற திரைபபடத்தில் பாடியதற்காக சிறந்த பாடகிக்கான தேசிய விருதுக்கு பரிந்துரை செய்யப்பட்டார். 2011 இல் கேரளா மாநில திரைப்பட விருது, 2004 மற்றும் 2014 ஆம் ஆண்டுகளில் சிறந்த பின்னணி பாடகருக்கான கேரள மாநில சங்கீதா நாடக அகாடமி விருது, 2017 இல் மழவில் மங்கோ இசை விருது மற்றும் 2018 இல் பிளவர்ஸ் இசை விருது போன்ற விருதுகளை வென்றுள்ளார்.
# ராஜலட்சுமி (பாடகி)

## தனிப்பட்ட வாழ்க்கை

ராஜலட்சுமி அக்டோபர் 13 ஆம் தேதி எரானகுளத்தில் ஒரு இசைக் குடும்பத்தில் பிறந்தார். இவரது தாயார் பார்வதி 60களின் ஒரு பாடகி ஆவார். இதனால் இவரின் திறைமைக்கு சிறுவயதிலே அங்கீகாரம் கிடைத்தது. இவர் தனது பள்ளிப்படிப்பை எலூரில் உள்ள செயின்ட் ஆன் ஆங்கில நடுத்தர மேல்நிலைப்பள்ளி மற்றும் எர்ணாகுளம் அரசு பெண்கள் மேல்நிலைப்பள்ளியில் பயின்றார். எர்ணாகுளம் புனித தெரசா கல்லூரியில் ஆங்கில இலக்கியத்தில் இளங்கலை பட்டம் பெற்றார். நவம்பர் 24, 2004 ஆம் ஆண்டில் அபிராம் கிருஷ்ணன் என்பவரை திருமணம் செய்துகொண்டார். இவர்களுக்கு ஆர்யன் என்ற ஒரு மகன் உண்டு.
# ராஜலட்சுமி (பாடகி)

## தொழில் வாழ்க்கை

ராஜலட்சுமி தனது ஒன்பது வயதில் மேடை இசை நிகழ்ச்சியான டான்சன் மியூசிக், கொச்சின் கலாபவன், கொச்சின் மெலடிஸ், சி.ஏ.சி. போன்ற நிகழ்ச்சிகளில் நூற்றுக்கணக்கான குழந்தை நட்சத்திரங்களில் ஒருவராக தோன்றினார். இவர் கே. ராகவன், ரவீந்திரன், ஜான்சன், ஜெர்ரி அமல்தேவ், சியாம், உசெப்பச்சன், மோகன் சீதார ஜெயா (விஜயா), வித்தியாசாகர், ஷரெட், எம். தேவ், கோபி சுந்தர், ஜாசி கிஃப்ட், அப்சல் யூசாஃப், ஸ்டீபன் தேவசி, ரோனி ரபேல் போன்ற இசையமைப்பாளர்களின் இசையில் 1000க்கும் மேற்பட்ட இசை ஆல்பங்களில் பாடியுள்ளார்.  
முதல் மலையாளத் தொலைக்காட்சி இசைப் போட்டியான தூர்தர்ஷனின் ஹம்சத்வானி என்ற நிகழ்ச்சியின் மூலம் இவர் மிகப்பவும் பிரபலமானர். 2006 இல் இயக்குநர் ஜெயராஜ் இயக்கிய *அஷ்வாரூடன்* என்ற திரைப்படத்தின் மூலம் இசையமைப்பாளர் ஜாசி கிஃப்ட் என்பவரால் திரைப்படத்துறைக்கு அறிமுகப்படுத்தப்பட்டார். ஆனால் 2009 இல் வெளியான *ஓர்குகா வல்லப்பொஜம்* என்ற திரைப்படத்தின் மூலம் இவர் புகழ் பெற்றார். இந்த திரைபபடத்திற்கு இசையமைப்பாளர் *எம்.ஜெயச்சந்திரன்* என்பவர் இசை அமைத்துள்ளார். இவர் அமெரிக்கா, கனடா, ஜெர்மனி மற்றும் ஐக்கிய இராச்சியம் போன்ற பல நாடுகளின் மேடை நிகழ்ச்சிகளில் கே. ஜே. யேசுதாஸ், எஸ். பி. பாலசுப்பிரமணியம், எம். ஜி. ஸ்ரீகுமார், ஹரிஹரன், உதித் நாராயண், சித்ரா, எம்.ஜெயச்சந்திரன், சுஜாதா மோகன், போன்ற பல பிரபல பாடகர்களுடன் சேர்ந்து பல பாடல்கள் பாடியுள்ளார்.
# ராஜலட்சுமி (பாடகி)

## தமிழில்

இவர் 2005 இல் வெளியான சந்திரமுகி என்ற திரைப்படத்தில் *கொக்கு பறபற* என்ற பாடலை திப்பு, மாணிக்க விநாயகம் ஆகியோருடன் இணைத்து பாடினார். இதன் தெலுங்கு பதிப்பிலும் இவரே பாடியுள்ளார்.
# ராஜலட்சுமி (பாடகி)

## விருதுகள்

- கேரள மாநில திரைப்பட விருது 2010 - சிறந்த பாடகி
- முதல் வெல்லினக்ஷத்திரம் விருது 2010
- கேரள மாநில சங்கீதா நாடக அகாடமி விருது 2014
- மழவில் மங்கோ இசை 2017
- பிளவர்ஸ் இசை விருது 2018  
=
# காட் ஆஃப் வார் (2018)

***காட் ஆஃப் வார்*** 2018 (***God of War:2018*** )என்பது மூன்றாம் நபர் அதிரடி-சாகச நிகழ்பட விளையாட்டு ஆகும், இது சாண்டா மோனிகாவால் உருவாக்கப்பட்டது. பின் சோனி கம்ப்யூட்டர் என்டர்டெயின்மென்ட் நிறுவனத்தால் வெளியிடப்பட்டது. பிளேஸ்டேஷன் 4 ( பிஎஸ் 4 ) க்காக, ஏப்ரல் 20, 2018 அன்று முதலில் வெளியிடப்பட்டது, இது *காட் ஆஃப் வார்* தொடரில் எட்டாவது பதிப்பாகும், எட்டாவது காலவரிசைப்படி, மற்றும் 2010 ஆம் ஆண்டின் வெளியான காட் ஆஃப் வார் மூன்று விளையாட்டின் தொடர்ச்சியாகும்.இதன் முந்தைய விளையாட்டுகள் கிரேக்க புராணங்களின் அடிப்படையில், *கோஸ்ட் ஆஃப் ஸ்பார்டா* பண்டைய கிரேக்கத்தில் பழிவாங்கல் கதையினை மையமாக வைத்து அமைக்கப்பட்டிருந்தது. கிரேக்க புராணங்களில் உள்ள பழி தீர்க்கும் கதையினை அடிப்படையாகக் கொண்டது.ஒலிம்பியன் கடவுள்களுக்கு சேவை செய்யும் ஸ்பார்டன் வீரரான கதாநாயகன் க்ராடோஸை இந்த விளையாட்டினை விளையாடும் வீரர் கட்டுப்படுத்தும் வகையில் இது அமைக்கப்பட்டுள்ளது. ஆனால் இந்தப் பதிப்பில் நார்ஸ் புராணங்களை அடிப்படையாகக் கொண்டுள்ளது., இதில் பெரும்பகுதி பண்டைய நோர்வேயில் மிட்கார்ட் பகுதியில் நடைபெறும் வகையில் அமைக்கப்பட்டுள்ளது. இந்தத் தொடரில் முதல்முறையாக, இரண்டு கதாநாயகர்கள் உள்ளனர்: முன்னாள் கிரேக்க கடவுளான கிரேடஸ் மற்றும் அவரது இளம் மகன் அட்ரியஸ் ஆகியோர் உள்ளனர்.கிரேடஸ் தனது மகனின் தெய்வீக பிறப்பின் பின்புலத்தினை அவருக்குத் தெரியாமல் வைத்து உள்ளார். இந்தப் பதிப்பில்அவர்களின் பயணத்தின் போது நார்ஸ் உலகின் அரக்கர்களையும் கடவுள்களையும் சந்திக்கிறார்கள்.
# காட் ஆஃப் வார் (2018)

## வெளியீடு

இந்த விளையாட்டு பிளேஸ்டேஷன் 4 க்காக ஏப்ரல் 20, 2018 அன்று உலகம் முழுவதிலும் வெளியிடப்பட்டது. நிலையான அடிப்படை விளையாட்டுக்கு கூடுதலாக, மூன்று சிறப்பு பதிப்புகள் இந்த விளையாட்டில் இடம் பெற்றிருந்தது: ஸ்டோன் மேசன் பதிப்பு, கலெக்டர்ஸ் பதிப்பு மற்றும் டிஜிட்டல் டீலக்ஸ் பதிப்பு. அமெரிக்கா மற்றும் கனடாவில் மட்டுமே இவ்வகையான பதிப்புகள் கிடைத்தது, ஸ்டோன் மேசன் பதிப்பு பல இயற்பியல் பொருட்களுடன் வந்தது.குறிப்பாக *ஸ்டீல்புக்* , ,ஜென்டில்ல் ஜெயண்ட் உருவாக்கிய கிராடோஸ் மற்றும் அட்ரியஸின் சிலை, ஹுல்ட்ரா பிரதர்ஸ், ஒரு குதிரை மற்றும் ஒரு பூதம், ஒரு பிரத்யேக கல்லச்சுக் கலை, ஒரு துணி வரைபடம், ஒரு கல் மேசனின் மோதிரம் மற்றும் பேசும் மாமிரின் தலையின் ஒரு சாவி ஆகியவை இருந்தன. இது தவிர பிரத்யேக கேடய தோல், ஒரு கவச தொகுப்பு போன்றவற்றை தரவிறக்கம் செய்யக்கூடிய வசதி இருந்தது. கலக்டெர்ஸ் பதிப்பு ஒரே மாதிரியான பல பொருட்களுடன் வந்தது, மைனஸ் மோதிரம், சாவிக் கொத்து, குதிரை மற்றும் பூதத்தின் சிற்பங்கள் மற்றும் பிரத்தியேக கேடயம் தோல் ஆகியவற்றைக் கொண்டிருந்தன. டிஜிட்டல் டீலக்ஸ் பதிப்பு அனைத்து எண்மருவி உள்ளடக்கங்களுடனும் வந்தது, அமெரிக்க மற்றும் கனேடிய வாடிக்கையாளர்கள் டிஜிட்டல் டீலக்ஸ் பதிப்பை முன்பதிவு செய்ததற்காக க்ராடோஸ் மற்றும் அட்ரியஸ் முள் ஆகியவற்றைப் மேலதிகமாகப் பெற்றனர். தேர்ந்தெடுக்கப்பட்ட சில்லறை விற்பனையாளர்கள் முன் பதிவு செய்தால் அவர்களுக்கு க்ராடோஸின் கேடயத்திற்கு மூன்று தோல்கள் வழங்கப்பட்டன.
# சோகாக் கசி

**சோகாக் கசி** (**Sohag Gazi**) (பிறப்பு: ஆகஸ்டு 5,1991) , வங்காளதேசத் தேசிய துடுப்பாட்ட அணியின் துடுப்பாட்டக்காரர். இவர் வங்காளதேசட்ய்ஹ் துடுப்பாட்ட அணிக்காக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் ,பன்னாட்டு இருபது20 போட்டிகளிலும் கலந்து கொண்டு வருகிறார். வலதுகை மட்டையாளரான இவர் வலதுகை சுழற் பந்து வீச்சாளரகவும் செயல்படுகிறார். இவர் வங்காளதேச தேசிய அணி தவிர வங்காளதேச அ அணி, வங்காளதேச துடுப்பாட்ட வாரிய அணி, பரிசல் அணி மற்றும் சியல்கோட் துடுப்பாட அணி ஆகிய அணிகளுக்காகவும் இவர் விளையாடியுள்ளார்.
# சோகாக் கசி

## உள்ளூர்ப் போட்டிகள்

### முதல்தரத் துடுப்பாட்டம்

2010 ஆம் ஆண்டில் நடைபெற்ற தேசிய லீக் கோப்பைத் துடுப்பாட்டத் தொடரில் இவர் பரிசல் துடுப்பாட்ட அணி சார்பாக விளையாடினார்.சனவரி 14, குல்னாவில் உள்ள துடுப்பாட்ட அரங்கில் சிட்டகொங் பகுதி துடுப்பாட்ட அணிக்கு எதிரான முதல் தரத் துடுப்பட்டப் போட்டியில் இவர் விளையாடினார். இந்தப் போட்டியின் முதல் ஆட்டப் பகுதியில் 14 பந்துகளில் எட்டு ஓட்டங்கள் எடுட்து கம்ருல் இஸ்லாம் பந்துவீச்சில் ஆட்டமிழந்தார். பின் பந்துவீச்சில் ஒன்பது ஓவர்களை வீசி 39 ஓட்டங்களை விட்டுக் கொடுத்தார் . ஆனால் இலக்கினைக் கைப்பற்றவில்லை.இதில் ஒருஓவரை மெய்டனாக வீசினார். இரண்டாவது ஆட்டப் பகுதியில் 31 பந்துகளில் 25 ஓட்டங்களை எடுத்து கம்ருல் இஸ்லாம் பந்துவீச்சில் ஆட்டமிழந்தார்.பின் பந்துவீச்சில் 19 ஓவரை வீசி 63 ஓட்டங்களை விட்டுக் கொடுத்தார்.ஐந்து இலக்கினைக் கைப்பற்றினார். இதில் ஒரு ஓவரை மெய்டனாக வீசினார். இந்தப் போட்டியில் சிட்டகொங் அணி 122 ஓட்டங்களில் வெற்றி பெற்றது.
# சோகாக் கசி

## உள்ளூர்ப் போட்டிகள்

### பட்டியல் அ

2010 ஆம் ஆண்டில் நடைபெற்ற தேசிய பிரீமியர் லீக் துடுப்பாட்டத் தொடரில் இவர் பரிசல் துடுப்பாட்ட அணி சார்பாக விளையாடினார். அக்டோபர் 26, போக்ராவில் உள்ள துடுப்பாட்ட மைதானத்தில் குல்னா துடுப்பாட்ட அணிக்கு எதிரான பட்டியல் அ துடுப்பாட்டம் போட்டியில் இவர் அரிமுகமானார். . இந்தப் போட்டியில் ஏழு பந்துகளில் ஆறு ஒட்டங்கள் எடுத்து இறுதி வரை ஆட்டமிழக்காமல் இருந்தார். பின் பந்துவீச்சில் ஒன்பது ஓவர்களை வீசி 42 ஓட்டங்களை விட்டுக் கொடுத்தார். ஆனால் இலக்கினைக் கைப்பற்றவில்லை.இந்தப் போட்டியில்பரிசல் அணி 19ஓட்டங்களில் வெற்றி பெற்றது.
# சோகாக் கசி

## சர்வதேசப் போட்டிகள்

### தேர்வுத் துடுப்பாட்டம்

2012 ஆம் ஆண்டில் மேற்கிந்தியத் தீவுகள் துடுப்பாட்ட அணி வங்காளதேசத்தில் சுற்றுப்பயணம் செய்து விளையாடியது .நவம்பர் 13, தாக்காவில் உள்ள துடுப்பாட்ட அரங்கில் நடைபெற்ற மேற்கிந்தியத் தீவுகள் துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் 47 ஓவர்கள் வீசி 145 ஓட்டங்களை விட்டுக் கொடுத்து மூன்று இலக்கினைக் கைப்பற்றினார். இதில் ஏழு ஓவர்களை மெய்டனாக வீசினார்.நான்கு பந்துகளில் நான்கு ஓட்டங்களை எடுத்து நரைன் பந்துவீச்சில் ஆட்டமிழந்தார். இரண்டாவது ஆட்டப் பகுதியில் 23 ஓவர்கள் வீசி 74 ஓட்டங்களை விட்டுக் கொடுத்தார். ஆறுஇலக்குகளைக் கைப்பற்றினாரிதிலிஒரு ஓவர்களை மெய்டனாக வீசினார்.பின் மட்டையாட்டத்தில் 38 பந்துகளில் 19 ஓட்டங்கள் எடுத்து பெருமாள் பந்துவீச்சில் ஆட்டமிழந்தார். இந்தப் போட்டியில் மேற்கிந்தியத் தீவுகள்துடுப்பாட்ட அணி 77 ஓட்டங்களில் வெற்றி பெற்றது.
# சோகாக் கசி

## சர்வதேசப் போட்டிகள்

### ஒருநாள்

2012 ஆம் ஆண்டில் மேற்கிந்தியத் தீவுகள் துடுப்பாட்ட அணி வங்காளதேசத்தில் சுற்றுப்பயணம் செய்து விளையாடியது .நவம்பர் 30, குல்னாவில் உள்ள துடுப்பாட்ட அரங்கில் நடைபெற்ற மேற்கிந்தியத் தீவுகள் துடுப்பாட்ட அணிக்கு எதிரான முதல் ஒருநள் பபன்னாட்டுத் துடுப்பாட்டப் போட்டியில் இவர் அறிமுகமானார். இந்தப் போட்டியில் 10 ஓவர்களை வீசி 29 ஓட்டங்களை விட்டுக் கொடுத்து நான்கு இலக்குகளைக் கைப்பற்றினார். இரு ஓவர்களை மெய்டனாக வீசினார். மட்டையாடவாய்ப்புகிடைக்கவில்லை . இந்தப் போட்டியில் வங்காளதேசத் துடுப்பாட்ட அணி ஏழு இலக்குகளால் வெற்றி பெற்றது.இவர் ஆட்டநாயகன் விருது பெற்றார்.
# ஈயம்(IV) ஆக்சைடு

**ஈயம்(IV) ஆக்சைடு** *(Lead(IV) oxide)* என்பது PbO<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஈயம் டையாக்சைடு, பிளம்பிக் ஆக்சைடு, நீரற்ற பிளம்பிக் அமிலம் போன்ற பெயர்களாலும் இச்சேர்மம் அழைக்கப்படுகிறது, ஈயம் +4 என்ற ஆக்சிசனேற்ற நிலையிலிருக்கும்போது இச்சேர்மம் ஓர் ஆக்சைடாகக் கருதப்படுகிறது. இதன் பிணைப்பு வகை முதன்மையாக சக பிணைப்பாக உள்ளது. ஈயம்(IV) ஆக்சைடு நெடியற்று அடர் பழுப்பு நிறத்தில் படிகத் தூளாகக் காணப்படுகிறது. ஈயம்(IV) ஆக்சைடு கிட்டத்தட்ட தண்ணீரில் கரையாது. ஆல்பா நிலை, பீட்டா நிலை என்ற இரண்டு படிகநிலைகளில் ஈய(IV) ஆக்சைடு காணப்படுகிறது. ஆல்பா நிலை ஈயம்(IV) ஆக்சைடு செஞ்சாய்சதுர சீரொழுங்கில் படிகமாகிறது. முதன்முதலில் 1941 ஆம் ஆண்டு ஆல்பாநிலை ஈயம்(IV) ஆக்சைடு தொகுக்கப்பட்டது. 1988 ஆம் ஆண்டு இயற்கையில் ஓர் அரிய கனிமமாக இது சிகுரிட்டினைட்டு என்ற பெயரில் அடையாளம் காணப்பட்டது. நாற்கோண பீட்டா நிலை ஈயம்(IV) ஆக்சைடு முதன் முதலில் 1845 ஆம் ஆண்டு அடையாளம் காணப்பட்டது. மிகப் பொதுவாகக் காணப்படும் பீட்டா நிலை பிளாட்னெரைட்டு என்ற கனிமமாக இயற்கையில் காணப்படுகிறது. பிற்காலத்தில் செயற்கை முறையிலும் தயாரிக்கப்பட்டது. ஈயம்(IV) ஆக்சைடு ஒரு வலிமையான ஆக்சிசனேற்ற முகவராகும். தீக்குச்சிகள், வானவெடிகள், சாயங்கள் மற்றும் பிற வேதிப்பொருள்கள் தயாரிப்பில் பயன்படுத்தப்படுகிறது. மின் வேதியியல் துறையிலும் ஈயம்(IV) ஆக்சைடு பல முக்கியமான பயன்பாடுகளைக் கொண்டுள்ளது. குறிப்பாக ஈய-அமில மின்கலன்களில் நேர்மின் முனையாக ஈயம்(IV) ஆக்சைடு பயன்படுகிறது.
# ஈயம்(IV) ஆக்சைடு

## பண்புகள்

### இயற்பியல்

ஈயம் டையாக்சைடு நெடியற்றதாக அடர்பழுப்பு நிறத்தில் உருவாகும் படிகத்தூள் ஆகும். தண்ணீரில் கிட்ட்த்தட்ட இது கரையாது. பிரதானமாக ஆல்பா, பீட்டா என்ற இரண்டு பல்லுருவங்களைக் கொண்டிருக்கும். முறையே சிகுரிட்டினைட்டு மற்றும் பிளாட்னெரைட்டு என்ற அரிய கனிமங்களாக இயற்கையில் தோன்றுகிறது. பீட்டா வடிவம் 1845 இல் கண்டறியப்பட்ட்துref name=pl></ref>. ஆல்பா ஈய டையாக்சைடு 1846 இல் கண்டுபிடிக்கப்பட்டது. இயற்கையில் தோன்றும் கனிமமென்று 1988 இல் காணப்பட்டது.  
ஆல்பா வடிவம் செஞ்சாய்சதுர சீர்மையில் காணப்படுகிறது.இடக்குழு Pbcn (எண். 60), பியர்சன் குறியீடு oP12, அணிக்கோவை மாறிலிகள் a = 0.497 நானோமீட்டர், b = 0.596 நானோமீட்டர் , c = 0.544 நானோமீட்டர் , Z = 4 (அலகுக்கு நான்கு வாய்ப்பாட்டு அலகுகள்l). ஈய அணுக்கள் ஆறு ஒருங்கிணைவு கொண்ட்டுள்ளன.  
நாற்கோண வடிவத்தில் பீட்டா வடிவம் உள்ளது. இதன் இடக்குழு P42/mnm (எண். 136), பியர்சன் குறியீடு tP6, அணிக்கோவை மாறிலிகள் a = 0.491 நானோமீட்டர் , c = 0.3385 நானோமீட்டர் , Z = 2] மற்றும் உரூட்டைல் கட்டமைப்புடன் தொடர்பு கொண்டிருக்கிறது. மற்றும் எதிரெதிர் விளிம்புகளைப் பகிரும் என்முகத்தின் நெடுவரிசைகளைக் கொண்டிருப்பதாகவும், மூலைகளால் மற்ற சங்கிலிகளுடன் இணைந்ததாகவும் கருதப்படுகிறது. இது ஆல்பா வடிவத்துடன் முரண்படுகிறது, அங்கு எண்முகத்தின் அருகிலுள்ள விளிம்புகளால் இணைக்கப்பட்டு கோணல்மாணலான சங்கிலிகளைக் கொடுக்கிறது
:2&nbsp;MnSO<sub>4</sub> + 5&nbsp;PbO<sub>2</sub> + 6&nbsp;HNO<sub>3</sub> → 2&nbsp;HMnO<sub>4</sub> + 2&nbsp;PbSO<sub>4</sub> + 3&nbsp;Pb(NO<sub>3</sub>)<sub>2</sub> + 2 H<sub>2</sub>O
:2&nbsp;Cr(OH)<sub>3</sub> + 10&nbsp;KOH + 3 PbO<sub>2</sub> → 2&nbsp;K<sub>2</sub>CrO<sub>4</sub> + 3**K**&nbsp;<sub>2</sub>PbO<sub>2</sub> + 8&nbsp;H<sub>2</sub>O
# ஈயம்(IV) ஆக்சைடு

## மின் வேதியியல்

ஈய டை ஆக்சைட்டின் மூலக்கூறு வாய்ப்பாடு பெயரளவில் PbO2 என வழங்கப்பட்டாலும், உண்மையான ஆக்சிசன் ஈயம் விகிதம் 1.90 முதல் 1.98 வரை வேறுபடுகிறது. தயாரிப்பு முறையைப் பொறுத்து இது மாறுபடுகிறது. ஆக்சிசனின் குறைபாடு அல்லது ஈயத்தின் மிகை ஈய டை ஆக்சைடின் சிறப்பியல்பான உலோகக் கடத்துத்திறனில் எதிர்ப்புத்திறன் 10 −4 Ω• செ.மீ அளவுக்கும் குறைவான் நிலையில் முடிகிறது. பல்வேறு மின்வேதியியல் பயன்பாடுகளில் இப்பண்பு பயன்படுகிறது . உலோகங்களைப் போன்று ஈய டையாக்சைடுக்கு மின்வாயாக செயல்படும் ஒரு பண்பு உள்ளது மின்பகுளிகளை ஈய டையாக்சைடு நேர் மின்வாயாக இருந்தும் அல்லது எதிர்மின் வாயாக இருந்தும் துருவப்படுத்த இயலும். ஈய டை ஆக்சைடு மின்முனைகள் இரட்டை செயலைக் கொண்டுள்ளன, அதாவது ஈயம் மற்றும் ஆக்சிசன் அயனிகள் மின் வேதியியல் எதிர்வினைகளில் பங்கேற்கின்றன .
# ஈயம்(IV) ஆக்சைடு

## தயாரிப்பு

### வேதிச் செயல்முறைகள்

ஈய டை ஆக்சைடு பல முறைகளால் வணிக ரீதியாக உற்பத்தி செய்யப்படுகிறது, குளோரின் வளிமண்டல சூழலில் கார குழம்பாக உள்ள Pb3O4 ஆக்சிசனேற்றம் செய்து தயாரிக்கப்படுதல், ஈயம்(II) அசிடேட்டுடன் கால்சியம் ஐப்போகுளோரைடு சேர்த்து தயாரித்தல் அல்லது நீர்த்த நைட்ரிக் அமிலத்துடன் Pb3O4 வினைபுரிதல் உள்ளிட்டவை இத்தயாரிப்பு முறைகளில் அடங்கும் .  
:Pb<sub>3</sub>O<sub>4</sub> + 4&nbsp;HNO<sub>3</sub> → PbO<sub>2</sub> + 2&nbsp;Pb(NO<sub>3</sub>)<sub>2</sub> + 2 H<sub>2</sub>O  
PbCl2 சேர்மத்தை சோடியம் ஐப்போகுளோரைடு கரைசலுடன் சேர்த்து சூடுபடுத்தி ஈய டையாக்சைடு சேர்மம் தயாரிக்கப்படுகிறது. . இந்த வழியில் ஈயம் (II) ஆக்சிசனேற்றம் செய்யப்பட்டு ஈயம்(IV) ஆக மாறுகிறது.வினைக்குத் தேவையான குளோரின் ஐப்போகுளோரைடு கரைசலில் இருந்து வெளிவருகிறது. NaOCl சேர்மத்தை NaOH ஆக சிதைப்பதன் மூலம், PbO 2 இன் விகிதவியல் அளவு NaOH உடன் வினைபுரிந்து எக்சா ஐதராக்சோபிளம்பேட்டு(IV) அயனி உருவாகிறது. [Pb (OH) 6 ] 2−, அயனி நீரில் கரையக்கூடியது ஆகும்.
# ஈயம்(IV) ஆக்சைடு

## மின்னாற்பகுப்பு

மின் வேதியியல் ஒரு மாற்று தயாரிப்பு முறையாகும். இம்முறையில் நீர்த்த கந்தக அமிலத்தில் உள்ள தூய ஈயத்தின் மீது ஈய டையாக்சைடு உருவாகிறது. அறை வெப்பநிலையில் +1.5 வோல்ட்டு மின் திறனில் நேர்மின்வாயில் இம்முனைவாக்கம் நிகழ்கிறது. பெரிய அளவிலான PbO2 நேர்மின்வாய்களின் தொழில்துறை உற்பத்திக்கு இம்முறை பயன்படுத்தப்படுகிறது. ஈயம் மற்றும் செப்பு மின்முனைகள் 5-10 லிட்டர்/வினாடி என்ற விகிதத்தில் பாயும் கந்தக அமிலத்தில் மூழ்கவைக்கப்படுகின்றன. சுமார் 100 ஆம்பியர் /சதுரமீட்டர் மின்னோட்டத்தை 30 நிமிடங்களுக்கு செலுத்துவதன் மூலம், மின்படிவு மேற்கொள்ளப்படுகிறது. ஈய மின்முனையின் குறைபாடு அதன் மென் தன்மையேயாகும். 5.5 என்ற மோவின் கடினத்தன்மை மதிப்பு கொண்ட ஈய டையாக்சைடின் கடினம் மற்றும் நொறுங்குந் தன்மையுடன் ஒப்பிடும்போது அது குறைவாகும் . இந்தப் பொருத்தப்பாடின்மையின் விளைவாக பூச்சுகள் உதிர்கின்றன. எனவே தைட்டானியம், நையோபியம், டாண்ட்டலம் அல்லது கிராபைட்டு போன்ற கடினமான அடித்தளப் பொருட்கள் பயன்படும் மாற்று வழிமுறை பயன்படுத்தப்படுகிறது. இம்மாற்று வழிமுறையில் நிலையான அல்லது பாயும் நைட்ரிக் அமிலத்திலுள்ள ஈய(II) நைட்ரேட்டிலிருந்து ஈய டையாக்சைடு அடித்தளப்பொருள்களின் மீது படிகிறது. மேற்பரப்பு ஆக்சைடு மற்றும் மாசுபாட்டை அகற்றுவதற்கும் பூச்சு மேற்பரப்பு கடினத்தன்மை பெறவும் ஈய ஆக்சைடின் ஒட்டுதல் அதிகரிப்பதற்கும் ஏற்ற வகையில் அடி மூலக்கூறு பொதுவாக முன் தயாரிப்பு செய்து கொள்ளப்படுகிறது .
# ஈயம்(IV) ஆக்சைடு

## பயன்கள்

தீக்குச்சிகள்,வானவேடிக்கை பொருள்கள், , சாயங்கள் தயாரிப்பில் ஈய டையாக்சைடு பயன்படுகிறது. சல்பைடு பலபடிகளை பதப்படுத்துவதிலும் ஈய டையாக்சைடு பயனாகிரது. உயர் மின்னழுத்த மின்னல் கடத்தி கட்டுமானத்திலும் இது பயன்படுத்தப்படுகிறது .  
ஈய டையாக்சைடு மின் வேதியியலில் ஒரு நேர்மின் வாய் பொருளாகப் பயன்படுத்தப்படுகிறது. பீட்டா-PbO2 ஆல்பா வடிவத்தை விட இந்த நோக்கத்திற்காக மிகவும் உபயோகமுள்ளதாக இருக்கிறது, ஏனெனில் இது ஒப்பீட்டளவில் குறைந்த எதிர்ப்பைக் கொண்டுள்ளது, குறைந்த அமிலக்கார ஊடகத்தில் கூட கந்தக அமிலம் மற்றும் நைட்ரிக்-அமிலம் ஆகியவற்றில் இருந்து ஆக்சிசனை மின்பகுளியிலிருந்து விடுவிக்கிறது. . இதே போல ஈய டையாக்சைடு ஐதரோகுளோரிக் அமிலத்தில் இருந்து குளோரினையும் விடுவிக்கிறது. ஈய டையாக்சைடு நேர்மின் வாய்கள் மலிவானவையாகும். மற்றும் ஒரு காலத்தில் பொட்டாசியம் டைகுரோமேட்டை மீண்டும் உருவாக்குவதற்கு வழக்கமான பிளாட்டினம் மற்றும் கிராஃபைட் மின்முனைகளுக்கு பதிலாக இவை பயன்படுகின்றன. சல்பேட்டு குளியல் போன்ற செயல்முறைகளில் தாமிரம் மற்றும் துத்தநாகத்தை மின்முலாம் பூசுவதற்காக ஆக்சிசன் நேர்மின் முனைகளாக இவை பயன்படுத்தப்படுகின்றன. கரிமத் தொகுப்பு வினைகளிலும் ஆக்சாலிக் அமிலம், கிளையாக்சாலிக் அமிலம் போன்ற சேர்மங்களை தயாரிப்பதில் இது பயன்படுகிறது.  
ஈய அமில மின்கலன்களில் எதிர்மின் முனையாக ஈய டையாக்சைடு செயல்படுவது இதன் மிக முக்கியமான பயன்பாடு ஆகும். ஈய டையாக்சைடின் கடத்துத் திறன் இதற்கு காரணமாகும். ஈய அமில மின்கலன் ஆற்ற்லை சேமிப்பதிலும் விடுவிப்பதிலும் கந்தக அமிலத்திலுள்ள உலோக நிலை ஈயம், ஈய டையாக்சைடு, ஈய(II) உப்புகள் இவற்றுக்கிடையில் சமநிலையை மாற்றிக் கொள்கிறது.
:Pb + PbO<sub>2</sub> + 2&nbsp; + 2 H<sup>+</sup> → 2 PbSO<sub>4</sub> + 2 H<sub>2</sub>O *E*° = +2.05&nbsp;V
# ஈயம்(IV) ஆக்சைடு

## முன்பாதுகாப்பு

ஒரு வலுவான ஆக்சிசனேற்றியாக இருப்பதால், ஈய டை ஆக்சைடை உட்கொள்வது ஒரு நச்சாக கருதப்படுகிறது. வயிற்று வலி மற்றும் பிடிப்பு, குமட்டல், வாந்தி மற்றும் தலைவலி ஆகியவை தொடர்புடைய அறிகுறிகளில் அடங்கும். கடுமையான நச்சு தசை பலவீனம், உலோகச் சுவை, பசியின்மை, தூக்கமின்மை, தலைச்சுற்றல், அதிர்ச்சி, கோமா மற்றும் தீவிர நிகழ்வுகளில் இறப்புக்கும் வழிவகுக்கும். இரத்தம் மற்றும் சிறுநீரில் அதிக ஈயத்தை ஏற்படுத்தும். தோல் அல்லது கண்களுடன் தொடர்பு கொள்வது உட்புறத்தில் எரிச்சல் உண்டாக்கும் .
# பத்திரிகையாளர் அனுமதி அட்டை

**பத்திரிகையாளர் அனுமதி அட்டை** (press pass) என்பது ஒரு அனுமதி அட்டை அல்லது பத்திரிகையாளர் அனுமதி அட்டை என்பதைக் குறிக்கிறது. அனுமதி அட்டை பத்திரிகையாளர்களுக்கு பல வகையான சிறப்பு சலுகைகளை வழங்குகிறது. சில அட்டைகள் சட்ட ரீதியாக அங்கீகரிக்கப் பட்டவையாகும். பிற அட்டைகளைப் பெற்றவர்கள் பயிற்சிபெற்ற பத்திரிகையாளர்கள் என்பதைக் குறிக்கும். அட்டையின் பயன்கள் வழங்கப்படும் நிறுவன வகையைப் பொறுத்து தீர்மானிக்கப்படுகிறது, இவற்றில் மூன்று முக்கிய பிரிவுகள் உள்ளன: அவை செய்தி நிறுவனங்கள், சட்ட அமலாக்க முகவர் மற்றும் நிகழ்வு அமைப்பாளர்கள் என்பனவாகும். நிகழ்வு அமைப்பாளர்கள் என்பது நிறுவன பத்திரிகையாளர் சந்திப்பு போன்ற குறிப்பிட்ட நிகழ்ச்சியைக் குறிக்கும். ஒவ்வொரு வகை அட்டையும் வெவ்வேறு அங்கீகாரங்களை வழங்குகிறது. எனவே நிருபர்கள் ஒரே நேரத்தில் தேவைக்காக அல்லது விருப்பத்தின் பேரில் பல அனுமதி அட்டைகளை வைத்திருப்பார்கள்.
# பத்திரிகையாளர் அனுமதி அட்டை

## சட்ட அமலாக்க அட்டைகள்

பல நாடுகளில் உள்ள காவல் துறைகளில் நகர, மாவட்ட அல்லது மாநில / மாகாண அளவில் அனுமதி அட்டைகள் வழங்கப்படுகிறது.
மேலும் அவசரகால பணியாளர்களின் கடமைகளில் தலையிட்டால் அனுமதி மறுக்கப்படலாம். 20-ஆம் நூற்றாண்டின் நடுப்பகுதியில் பிரபலமான ஊடகங்கள் பெரும்பாலும் குற்றம் நடந்த இடத்தில் நிருபர்களைக் காட்சிபடுத்துகின்றன. அவற்றில் பத்திரிகையாளர்கள் தங்கள் அனுமதி அட்டைகளைத் தொப்பிப் பட்டையில் கட்டப்பட்டிருப்பது உண்மையில் வழக்கத்திற்கு மாறானதாகும்.  
காவல்துறையில் அனுமதி அட்டை வழங்குவதில் விதிவிலக்குடனும்,விவேகத்துடன்
செயல்படுகின்றன. அட்டைகள் சில அதிகார வரம்புகளுக்கு உட்பட்டு அனைத்து வருங்கால விண்ணப்பதாரர்களையும் நேர்காணல், முழுமையான கைரேகைகள் மற்றும் பின்னணிச் சோதனைகளுக்கு உட்படுத்தப்பட்டு வழங்கப்படுகிறது.
பொதுவாக இந்த அட்டை முக்கிய செய்திகளைக் கொடுக்கும் நிருபர்கள் மட்டுமே தகுதியுடையவர்கள் ஆவர். ஆனால் மற்ற பத்திரிகையாளர்களான சிறப்பு எழுத்தாளர்கள், ஆசிரியர்கள் மற்றும் தலையங்க எழுத்தாளர்கள், சுதந்திர எழுத்தாளர்கள் மற்றும் பதிவர்கள் போன்றவர்களுக்கு அனுமதி அட்டை வழங்கப்படுவதில்லை.  
காவல் துறையில் வழங்கும் அனுமதி அட்டைகள் அரசாங்க பத்திரிகையாளர் சந்திப்புகள் அல்லது வேறு எந்த அரசு நிகழ்வுகளுக்கும் அனுமதி கிடையாது. இவை அவசரகால பதிலளிக்கும் பணியாளர்களுக்கு மட்டுமே வழங்கப்படுகின்றன. மேலும் அனுமதி வழங்கும் நிறுவனங்களின் அதிகாரம் ஒரு குறிப்பிட்ட எல்லைக்குள் மட்டுமே அடங்கும்.
# பத்திரிகையாளர் அனுமதி அட்டை

## நிறுத்துமிட அனுமதி

காவல் நிறுத்துமிட அனுமதி சில அதிகார வரம்புகளுக்கு உட்பட்டு வழங்கப்படுகிறது. மேலும் செய்தி வாகனங்கள் பணியில் இருக்கும்போது நிறுத்துமிட அனுமதி கட்டுப்பாடுகளிலிருந்து விலக்கு அளிக்கிறது. இதில் முக்கிய செய்திகளை சேகரிக்கும் நிறுவனத்திற்கும், அதில் பணிபுரியும் முழுநேர நிருபர்கள், புகைப்படக் கலைஞர்கள் மற்றும் கேமரா ஆபரேட்டர்கள் பயன்படுத்தும் நிறுவன வாகனங்களுக்கு அனுமதி வழங்கப்படுகிறது. பெரும்பாலும், இந்த அனுமதிகள் ஏற்கனவே காவல் துறையின் அனுமதி அட்டையை வைத்திருக்கும் பத்திரிகையாளர்களுக்கு மட்டுமே வழங்கப்படுகின்றன.  
அனுமதி அட்டை வெளிப்படையாகக் பெற்றிருக்கும் போது, இந்த அனுமதி பெற்றவர் தடைசெய்யப்பட்ட "குடியுரிமை மட்டுமே" மண்டலங்களில் நிறுத்த அனுமதிக்கப் படுவார்கள். மேலும் நிறுத்தும் -மீட்டர் செலவில் இருந்து இவர்களுக்கு விலக்கு அளிக்கலாம். இச் சலுகைகள் முக்கிய செய்திகளைக் கொடுக்கும் நிருபர்களுக்கு மட்டுமே பொருந்தும். மேலும் சிவப்பு மண்டலங்கள், தீ ஐட்ரான்ட்கள், குறுக்குவழிகள், பேருந்து மண்டலங்கள், முடக்கப்பட்ட நிறுத்துமிட மண்டலங்கள் அல்லது அணுகல் வளைவுகள், வணிக ஏற்றுதல் மண்டலங்கள், டாக்சி வண்டி மண்டலங்கள், "நிறுத்தப்படாது "அல்லது" நிறுத்தம் இல்லை "மண்டலங்கள், போக்குவரத்து பாதைகள் மற்றும் பிற கயிறு மண்டலங்கள் இன்னும் பல அனைத்து நிறுத்துமிட கட்டுப்பாடுகளையும் ரத்து செய்ய தேவையில்லை.
# பத்திரிகையாளர் அனுமதி அட்டை

## குறிப்பிட்ட நிகழ்வுகள்

வணிக நிகழ்ச்சிகள், சமூக கூட்டங்கள், விளையாட்டு நிகழ்வுகள், விருது நிகழ்ச்சிகள், தொழில்முறை மாநாடுகள் அல்லது பல வகையிலான முக்கிய நிகழ்வுகளுக்கும், அனுமதி அட்டைகள் அளிக்கப்படுகிறது. இவை சில நேரங்களில் "புதிய அட்டைகள்" என்று குறிப்பிடப்படுகின்றன.
மேலும் பல நிகழ்வுகளுக்கு செய்தி ஊடகங்களிலும் பிற இடங்களிலும் விளம்பரம் செய்வது மிகவும் முக்கியத்துவம் வாய்ந்ததாக அமையும். இதனால் பத்திரிகைகளுக்கு சலுகைகளை வழங்குவது அவசியமாகும். பத்திரிகை துறையில் பதக்கங்களை வைத்திருப்பவர்களுக்கு வழங்கப்படும் சலுகைகள், அவற்றைப் பெற தகுதியுடையவர்கள் தன்மையைப் பொறுத்ததாகும்.  
பொதுவாக, வருங்கால அனுமதி அட்டை வேண்டுபவர்கள் முன்கூட்டியே விண்ணப்பித்து வேண்டிய ஆதாரங்களை இணைத்து வழங்க வேண்டும். மேலும் நிகழ்வு ஆதரவாளர்கள் கடந்த கால வெளியிடப்பட்ட பொருள் அல்லது செய்தி நிறுவனத்திடமிருந்து பெற்ற கடிதத்தை கோரி, வேலை ஒதுக்கீட்டை விவரிக்கலாம்.
பொதுவாக, செய்தி நிறுவனங்களில் அறிக்கை அளிக்காத நிர்வாகிகள், விற்பனை பணியாளர்கள், வெளியீட்டாளர்கள், தொகுப்பாளர்கள் போன்ற ஊழியர்கள் பத்திரிகை அனுமதி அட்டை பெற தகுதியற்றவர்கள். பத்திரிகையாளர்களுக்கு கூடுதலாக, சில பதிவர்களுக்கு அனுமதி அட்டை வழங்கப்படலாம். .
பல முக்கிய நிகழ்வுகள், குறிப்பாக வர்த்தக நிகழ்ச்சிகள், அனுமதி அட்டை வைத்திருப்பவர்களுக்கு பத்திரிகைக் கருவிகளை வழங்குகின்றன.
அனுமதி அட்டை குறிப்பிடத்தக்க பங்கேற்பாளர்களுடன் நேர்காணல்களைக் நடத்துபவர்களுக்கு அனுமதிக்கலாம். மேலும் சில சமயங்களில் சிறப்பு அறைகள் இந்த நோக்கத்திற்காக ஒதுக்கி வைக்கப்படுகிறது.
# ராஜிவ் மேனன்

**ராஜீவ் மேனன்** (பிறப்பு: ஏப்ரல் 20, 1963) ஓர் இந்திய திரைப்படத் தயாரிப்பாளர். இவர் பல இந்திய மொழி திரைப்படங்களில் இயக்குநராகவும் ஒளிப்பதிவாளராகவும் பணியாற்றியுள்ளார். மணி ரத்னத்தின் படமான *பாம்பே* (1994) திரைப்படத்தின் மூலம் பிரபலம் ஆனார். பின்னர் ராஜிவ், *குரு (2007திரைப்படம்)* மற்றும் *கடல்* (2013) உள்ளிட்ட பிற திரைப்படங்களில் மணி ரத்னத்துடன் பணியாற்றி வந்தார். இவர் இரண்டு விமர்சன ரீதியாக பாராட்டப்பட்ட தமிழ் படங்கள் இயக்கியுள்ளார் *மின்சார கனவு* (1997) மற்றும் *கண்டுகொண்டேன் கண்டுகொண்டேன்* (2000). கண்டுகொண்டேன் கண்டுகொண்டேன் திரைப்படத்திற்காக பிலிம்பேர் விருது வழங்கப்பட்டது. கடைசியாக சர்வம் தாளமயம் திரைப்படத்தைத் தயாரித்து இயக்கினார்.  
படங்களிலிருந்து அப்பாற்பட்டு, ராஜிவ் ஒரு முன்னணி இந்திய விளம்பர இயக்குநராக உள்ளார். மேலும் ராஜீவ் மேனன் புரொடக்ஷன்ஸ் மற்றும் மைண்ட்ஸ்கிரீன் பிலிம் இன்ஸ்டிடியூட்டை நடத்தி வருகிறார். இந்நிறுவன் ஆவணப்படங்கள், விளம்பர படங்கள் மற்றும் சினிமா ஆகியவற்றிற்கான உபகரணங்களை வழங்குகிறது.
# ராஜிவ் மேனன்

## ஆரம்ப கால வாழ்க்கை

ராஜீவ் மேனன் கேரளாவின் கொச்சினில் மலையாள மொழி பேசும் குடும்பத்தில் பிறந்தார். கடற்படை அதிகாரியாக தனது தந்தையின் பணி விளைவாக, மேனனுக்கு மிக இளம் வயதிலேயே இந்தியாவின் பல்வேறு பகுதிகளிலும் வாழ வாய்ப்பு கிடைத்தது. இவரது தாயார் பிரபல பின்னணிப் பாடகி கல்யாணி மேனன். இவரது சகோதரர் தற்போது இந்திய ரயில்வே சேவையில் அதிகாரியாக பணியாற்றி வருகிறார்.  
ஒரு இளைஞனாக இவர் மேற்கொண்ட பயணங்களின் விளைவாக, ராஜிவ் கடற்படைத் தளத்தில் *தி கன்ஸ் ஆஃப் நவரோன்* (1961) போன்ற போர் படங்களின் குழுத் திரையிடல்களைத் தவிர தொலைக்காட்சி நிகழ்ச்சிகளை பார்க்க முடியவில்லை. அவரது குடும்பம் விசாகப்பட்டினத்திற்கு சென்றதும், இவர் சினிமா மீது அதிக ஆர்வம் காட்டினார். மேலும் இந்தி மற்றும் மலையாள படங்களான *சாஹிப் பிபி அவுர் குலாம்* (1962), *செம்மீன்* (1965), *நிர்மல்யம்* (1973), *யாதோன் கி பராத்* (1973 ) போன்ற படங்கள் அவருக்கு தாக்கத்தை ஏற்படுத்தியது. ராஜிவ் தனது பதினைந்தாவது வயதில் சென்னைக்கு குடி பெயர்ந்தார். இந்த காலகட்டத்தில் அவரது தந்தையின் மரணம் அவரின் வாழ்க்கை வழிகாட்டலுக்கு ஒரு வெற்றிடத்தை ஏற்படுத்தியது. அவருக்கு "எலி பந்தயத்தில்" சேர்க்கும் ஒரு வேலையைச் செய்ய விரும்பவில்லை. தி இந்துவில் வேலை செய்யும் அவரது பக்கத்து வீட்டுகாரர் தேசிகன் ராஜிவுக்கு தன்னிடம் இருந்த இன்னொரு நிழற்படக்கருவியை கொடுத்தார். இதனால் புகைப்படத்தில் அவருக்கு ஆர்வம் ஏற்பட்டது. சென்னைத் திரைப்படக் கல்லூரி<nowiki/>யில் அனுமதி பெற்ற பிறகு, அவர் திரைப்படத் தொழிலை நுணுக்கமாக ஆராயத் தொடங்கினார். வங்காள இயக்குநர்களான சத்யஜித் ராய் மற்றும் மிருணால் சென் மற்றும் தமிழ் இயக்குநர்களான பாலு மகேந்திரா மற்றும் மகேந்திரன் ஆகியோரின் பணிகளை தீவிரமாகப் பின்தொடர்ந்தார்.
# ராஜிவ் மேனன்

## தனிப்பட்ட வாழ்க்கை

ராஜிவ் மேனன் சக விளம்பர இயக்குனரான சென்னையைச் சேர்ந்த லதாவை மணந்தார். இவர்களுக்கு சரஸ்வதி மற்றும் லட்சுமி என்ற இரண்டு மகள்கள் உள்ளனர். ராஜிவ் இசை இயக்குநர் ஏ.ஆர்.ரஹ்மான் மற்றும் இயக்குநர் மணி ரத்னம் ஆகியோரை தனது நெருங்கிய நண்பர்கள் என்று வர்ணித்துள்ளார். மேலும் அவர்கள் இவருக்கு தொழில் ரீதியாக ஊக்கமளிப்பதாகவும் பரிந்துரைத்துள்ளார்.
# ராஜிவ் மேனன்

## திரைப்படங்கள்

**ராஜிவ் மேனன் இயக்கிய படங்கள்**  
| வருடம் | தலைப்பு | மொழி(கள்) | மற்றவை | பணி |
| --- | --- | --- | --- | --- |
| *மின்சார கனவு* | தமிழ் | நடிகர் (தாமஸின் பணியாளர்) |  |  |
| *கண்டுகொண்டேன் கண்டுகொண்டேன்* | தமிழ் | நடிகர் |  |  |
| *சர்வம் தாளமயம்* | தமிழ் | இசையமைப்பாளர் (ஒரு பாடலுக்கு) | } |  |  
**ராஜிவ் மேனன் பங்களித்த படங்கள்**  
| வருடம் | தலைப்பு | மொழி(கள்) | ஒளிப்பதிவாளர் | நடிக்குக்கும் பணி | மேற்கோள் |
| --- | --- | --- | --- | --- | --- |
| *சைத்தன்யா* | தெலுங்கு மொழி |  |  |  |  |
| *செலுவி* | கன்னடம் |  |  |  |  |
| *பம்பாய்* | தமிழ் |  |  |  |  |
| *ஹரிகிருஷணன்ஸ்* | மலையாளம் | குப்தன் |  |  |  |
| *மார்நிங் ராகா* | ஆங்கிலம் |  |  |  |  |
| *குரு (2007 திரைப்படம்)* | இந்தி |  |  |  |  |
| *கடல்* | தமிழ் |  |  |  |  |
| *சுமோ* | தமிழ் | } |  |  |  |
# ராஜிவ் மேனன்

## இசை காணொலிகள்

### தயாரிப்பாளர்

- 2001 - *உஸ்ஸேலே உஸ்ஸேலே* - பாடியவர்கள்: ஸ்ரீநிவாஸ், கார்த்திக் மற்றும் டிம்மி
# ராஜிவ் மேனன்

## இசை காணொலிகள்

### பின்னணி பாடகள்

- கிச்சு கிச்சு - *நைனா* (2002)
# ஜலான் அருங்காட்சியகம், பாட்னா

**ஜலான் அருங்காட்சியகம், பாட்னா** குயிலா இல்லம் என்றழைக்கப்படுகிறது. இது இந்தியாவின் பீகார் மாநிலத்தில் பாட்னாவில் அமைந்துள்ள ஒரு தனியார் அருங்காட்சியகம் ஆகும். பீகார் மாநிலத்தில் உள்ள இரண்டு தனியார் அருங்காட்சியகங்களில் இதுவும் ஒன்றாகும்.
# ஜலான் அருங்காட்சியகம், பாட்னா

## கண்ணோட்டம்

குயிலா இல்லம் என்பது வட இந்தியாவில் பீகார் மாநிலத்தில் உள்ள பழைய நகரமான பாட்னாவில் கங்கா ஆற்றின் கரையில் உள்ள ஒரு தனியார் குடியிருப்பு வீடாகும். 1919 ஆம் ஆண்டில் கட்டப்பட்ட இந்த வீடு, வணிகர் மற்றும் கலை சேகரிப்பாளராக இருந்த திவான் பகதூர் ராதா கிருஷ்ணா ஜலான் (ஆர்.கே. ஜலான்) (1882–1954) என்பவரின் தனிப்பட்ட சேகரிப்புகள் கொண்ட இடமாகும். இந்த சேகரிப்புகள் அவருடைய தனிப்பட்ட சாதனை ஆகும். ஆங்கிலம் மற்றும் டச்சு பாணியில் அமைந்துள்ள இந்த கட்டிடம் குயிலா இல்லம் அதாவது, *குயிலா ஹவுஸ்* என்று *அழைக்கப்படுகிறது* .  
சுமார் 10,000 எண்ணிக்கையிலான பொருட்கள் இங்கு சேகரிப்பில் உள்ளன. அவற்றில் பெரும்பாலானவை நவீன காலத்தைச் சேர்ந்தவையாக உள்ளன. இங்குள்ள பொள்கள் கல், உலோகம், டெர்ரகோட்டா, தந்தம், கண்ணாடி மற்றும் பீங்கான் ஆகிய பொருள்களால் ஆனவை ஆகும். இங்கு காட்சிப்படுத்தப்பட்ட கலைப் பொருட்களில், பல கலைப்பொருள்கள் ஐரோப்பிய மற்றும் சில ஆசியாவின் தொலைதூர மற்றும் கிழக்கு நாடுகளைச் சேர்ந்தவையாக அமைந்துள்ளன.  
கட்டிடத்தின் ஒரு பகுதியானது ஜலான் குடும்பத்தின் ஒரு தனியார் குடியிருப்பு பகுதியாக தொடர்ந்து இருந்து வருகிறது. இந்த அருங்காட்சியகம் பார்வையாளர்களுக்கு திங்கள் முதல் சனிக்கிழமை வரையுள்ள நாட்களில் காலை 9.00 மணி முதல் 11.00 மணி வரையிலும், மற்றும் ஞாயிற்றுக்கிழமைகளில் காலை 10.00 மணி முதல் மாலை 4.00 மணி வரையிலும் திறந்து வைக்கப்பட்டிருக்கும்.
# ஜலான் அருங்காட்சியகம், பாட்னா

## சிறப்பு

பீகார் மாநிலத்தின் பழைய மரபுக்கு மாற்றாக, விதிவிலக்காக இந்த குயிலா இல்லம் உள்ளது. இந்த வரலாற்று மையத்தை திவான் பகதூர் ராதா கிருஷ்ணா ஜலான் அமைத்த காலகட்டத்தில் கூடுதலாக சில கட்டட அமைப்புகளையும் நிர்மாணித்தார். இந்த இடத்தின் சிறப்பால் மிகவும் கவரப்பட்ட திவான் பகதூர் ராதா கிருஷ்ணா ஜலான் காட்சிக்கூடங்களை அமைப்பதனை தன் இலக்காகக் கொண்டிருந்தார். அதற்குஆயத்தமாக குயிலா கோட்டையின் ஒரு பகுதியை அவர் பெற்றார். நிலநடுக்கத்தின் காரணமாக இந்தக் கட்டிடத்தில் சிறிது பாதிப்பு ஏற்பட்டது. ஆனால் பின்னர் அது ஒரு வரலாற்று மையம் என்ற நிலைக்கு மாற்றப்பட்டது. ஜலான் அருங்காட்சியகம் உலகின் பல்வேறு பகுதிகளிலிருந்து கொண்டுவரப்பட்ட பழங்கால அபூர்வ கலைப்பொருள்கள் காட்சிப்படுத்தப்பட்டுள்ளன. காட்சிக்கு வைக்கப்பட்டுள்ள பொருள்கள் வெவ்வேறு காலகட்டங்களைச் சேர்ந்தவையாக உள்ளன. வானிலை: கோடை 38&nbsp;°C முதல் 42&nbsp;°C குளிர்காலம் 19&nbsp;°C முதல் 24. C வரை இப்பகுதிக்கு ஏற்றதாக உள்ளது.  
மேற்கண்ட பலவகையிலான பொருள்களைத் தவிர இந்த அருங்காட்சியகம் மூன்றாம் ஜார்ஜ் மன்னருக்குச் சொந்தமான, அவருக்கு உணவு வகைகள் பரிமாறப்பட்டபோது பயன்படுத்தப்பட்ட பொருள்களும் முக்கியமானவையாக காட்சிப்படுத்தப்ட்டுள்ளன. நெப்போலியனின் படுக்கையும் இங்குள்ள சிறப்பான பொருளாகும். சீனாவின் ஜாடேயும், முகலாய மன்னர்களின் வேலைப்பாடமைந்த கலைப்பொருள்களும் உள்ளன. இது ஒரு தனியார் அருங்காட்சியகமாக செயல்பட்டு வருகின்ற நிலையில் இவை போன்ற பொருள்கள் வைக்கப்பட்டுள்ள வளாகத்தில் அவற்றைச் சென்று பார்ப்பதற்கு முன் அனுமதியைப் பெற வேண்டும். பாட்னாவில் பார்க்கப்படவேண்டிய 40 இடங்களில் இந்த அருங்காட்சியகம் 31ஆவது இடத்தைப் பெறுகிறது.
# கடோலினியம்(III) ஆக்சைடு

**கடோலினியம்(III) ஆக்சைடு** *(Gadolinium(III) oxide)* என்பது Gd2O3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். அருமண் தனிமமான கடோலினியத்தின் மிகப்பொதுவாகக் கிடைக்கும் வடிவங்களில் இதுவும் ஒன்றாகும். காந்த அதிர்வு அலை வரைவிகளில் முரண் காட்டும் முகவர்களாக இதன் வழிப்பெறுதிகள் திறம்பட செயல்படுகின்றன. வெண்மை நிறத்துடன் ஒரு நெடியற்ற தூள் நிலையில் கடோலினியம் ஆக்சைடு சேர்மம் காணப்படுகிறது.
# கடோலினியம்(III) ஆக்சைடு

### படிகக் கட்டமைப்பு

கடோலினியம் ஆக்சைடு சேர்மம் இரண்டு வகையான படிகக் கட்டமைப்புகளை ஏற்றுக்கொள்கிறது. முதலாவது வடிவம் கனசதுர (cI80, Ia3) எண் 206 கட்டமைப்பு மாங்கனீசு(III) ஆக்சைடு கட்டமைப்பை ஒத்த கட்டமைப்பு ஆகும். ஒவ்வொன்றும் ஒருங்கிணைப்பு எண் 6 என்ற மதிப்பைக் கொண்டு ஆனால் வெவ்வேறு ஒருங்கிணைப்பு வடிவத்துடன் கூடிய இரண்டு வகையான கடோலினியம் தளங்கள் கனசதுரக் கட்டமைப்பில் உள்ளன. பியர்சன் குறியீடு mS30 மற்றும் C2/m என்ற இடக்குழுவும் எண் 12 உடன் ஒற்றை சரிவு அச்சு கட்டமைப்பு இரண்டாவது வகையாகும். அறை வெப்பநிலையில் கனசதுரக் கட்டமைப்பு மிகவும் நிலைப்புத்தன்மை கொண்டதாகும். ஒற்றைச்சாய்வு கட்டமைப்பின் நிலைமாற்றம் 1200 ° செல்சியசு வெப்பநிலையில் நிகழ்கிறது. 2100 ° செல்சியசு வெப்பநிலைக்கு மேல் 2400° செல்சியசு வெப்பநிலையில் உருகும்போது அற்கோணக் கட்டமைப்பு ஆதிக்கம் செலுத்துகிறது.
# கடோலினியம்(III) ஆக்சைடு

## தயாரிப்பு மற்றும் வேதியியல்

கடோலினியத்தின் ஐதரக்சைடு, நைட்ரேட்டு, கார்பனேட்டு அல்லது ஆக்சலேட்டு உப்புகளின் வெப்ப சிதைவு வினையின் மூலம் கடோலினியம் ஆக்சைடு சேர்மத்தை உருவாக்கலாம். இவ்வினையில் காடோலினியம் உலோகத்தின் மேற்பரப்பில் கடோலினியம் ஆக்சைடு உருவாகிறது .  
கடோலினியம் ஆக்சைடு என்பது ஓரளவுக்கு ஒரு கார ஆக்சைடு ஆகும், இது கார்பன் டை ஆக்சைடுடன் வினைபுரிந்து உடனடியாக கார்பனேட்டுகளைக் கொடுக்கும் என்பதால் இதை கார ஆக்சைடு எனக்கூறுவது பொருத்தமாகிறது. ஆக்சலேட், புளோரைடு, சல்பேட் டு மற்றும் பாசுபேட் டு போன்றவை தண்ணீரில் மிகவும் கரையாதவை. ஆனால் இது பொதுவான கனிம அமிலங்களில் நன்கு கரைகிறது. மற்றும் ஆக்சைடு மணிகளை மேற்பூச்சாக மூடுவதால் இதனால் முழுமையாக கரைவதை தடுக்க முடிகிறது .
# கடோலினியம்(III) ஆக்சைடு

## கடோலினியம் ஆக்சைடு நானோ துகள்கள்

காடோலினியம் ஆக்சைடு நானோ துகள்களின் தொகுப்புக்கு பல தயாரிப்புச் செயல்முறைகள் அறியப்படுகின்றன. பெரும்பாலும் ஐதராக்சைடுடன் காடோலினியம் அயனிகளின் வினையும் அதைத் தொடர்ந்து வெப்ப நீர்நீக்கம் மூலம் ஆக்சைடாக்கி ஐதராக்சைடை வீழ்படிவாக்கம் செய்யும் முறையை இவை அடிப்படையாகக் கொண்டிருக்கும். பெரிய பல்படிகங்கள் திரள்களாக உருவாக்குவதைத் தவிர்க்க நானோ துகள்கள் எப்போதும் ஒரு பாதுகாப்புப் பொருளால் பூசப்படுகின்றன .  
காடோலினியம் ஆக்சைட்டின் நானோ துகள்கள் காந்த அதிர்வு அலை வரைவிகளில் சாத்தியமான ஒரு முரண்காட்டும் முகவராகும். டெக்சுட்ரான் பூசப்பட்ட தயாரிப்பான 20-40 நானோமீட்டர் அளவிலான காடோலினியம் ஆக்சைடு துகள்கள் 7.05 டி நிலையில் 4.8 வினாடி −1 மில்லி மீட்டர்−1 என்ற தளர்வைக் கொண்டிருந்தன. மருத்துவ ரீதியாக பயன்படுத்தப்படும் காந்த அதிர்வு அலை வரைவு வருடிகளுடன் ஒப்பிடும்போது வழக்கத்திற்கு மாறாக உயர் புலம் அளவு 0.5 முதல் 3 டி வரை இருக்கும் சிறிய துகள்கள் 2 முதல் 7 நானோ மீட்டர் வரை அளவுள்ள சிறியதுகள்கள் காந்த அதிர்வலை வரைவு முகவராக சோதிக்கப்பட்டது .
# தொல்பொருள் அருங்காட்சியகம் மற்றும் உருவப்படக் காட்சிக்கூடம், கோவா

**தொல்பொருள் அருங்காட்சியகம் மற்றும் உருவப்படக் காட்சிக்கூடம்** 1964 ஆம் ஆண்டில் அமைக்கப்பட்ட அருங்காட்சியகமாகும். 1981–82 ஆம் ஆண்டில் இந்த அருங்காட்சியகம் மறுசீரமைப்பினைப் பெற்றது. இது இந்திய அரசின் இந்திய தொல்பொருள் ஆய்வு மையத்தால் நிர்வகிக்கப் படுகிறது. முன்னாள் போர்த்துகீசிய காலனித்துவ தலைநகரான ஓல்ட் கோவாவில் இந்த காட்சிக்கூடம் அமைந்துள்ளது, அந்நகரானது ஒரு வரலாற்று முக்கியத்துவம் வாய்ந்த நகரமாகும், இது இப்போது ஏராளமான எண்ணிக்கையிலான சுற்றுலாப் பயணிகளை ஈர்க்கிறது.
# தொல்பொருள் அருங்காட்சியகம் மற்றும் உருவப்படக் காட்சிக்கூடம், கோவா

## அமைவிடம்

இந்த அருங்காட்சியகம் மற்றும் உருவப்படக் காட்சிக்கூடம் அசிசி புனித பிரான்சிஸ் தேவாலயத்தின் கான்வென்ட் பிரிவில் அமைந்துள்ளது.
# தொல்பொருள் அருங்காட்சியகம் மற்றும் உருவப்படக் காட்சிக்கூடம், கோவா

## காட்சிக்கு உள்ள பொருள்கள்

கோவாவில் போர்த்துகீசிய ஆட்சிக் காலத்தியக் கலைப்பொருள்களை உள்ளடக்கிய காட்சிப்பொருள்கள் இங்கு எட்டு காட்சிக்கூடங்களில் காட்சிக்கு வைக்கப்பட்டுள்ளன. மேலும் கோவா வரலாற்றின் வரலாற்றுக்கு முந்தைய மற்றும் ஆரம்பகால வரலாற்று காலப் பொருள்களும் காட்சிப்படுத்தப்பட்டுள்ளன. இடைக்காலத்தின் பிற்பகுதியைச் சார்ந்தனவும் இங்கு உள்ளன. காலனித்துவ கோவாவின் ஆளுநர்கள் மற்றும் வைசிராய்களின் உருவப்படங்களும் இங்கு காட்சிப்படத்தப்பட்டுள்ளன.  
இது தவிர இந்த காட்சிக்கூடத்தில், தபால் தலைகள், மரச் சிற்பங்கள், தூண்கள் மற்றும் பிற பொருள்கள் காட்சியில் உள்ளன. காட்சிப்பொருகள் அழகாகத் தெரிவதற்காக செயற்கை மற்றும் இயற்கை விளக்குகள் பொருத்தப்பட்டு பயன்படுத்தப்படுகின்றன. போர்த்துகீசிய காவியக் கவிஞர் லூயிஸ் வாஸ் டி காமோஸின் ஆளுயரச் சிலை இங்குள்ளவற்றில் குறிப்பிடத்தக்கதாகக் கருதப்படுகிறது. நடு கற்கள், சதி கற்கள், பாரசீக மற்றும் அரபு கல்வெட்டுகள், போர்த்துகீசிய ஆயுதங்கள் (துப்பாக்கிகள், வாள்கள், குண்டுகள்) போன்றவையும் இங்கு காணப்படுகின்றன. பார்வையாளர்கள் ஒளி ஒலி காட்சி மூலமாக இங்குள்ளவற்றைக் காணும் வசதி செய்யப்பட்டுள்ளது. மேலும் இங்கு நூல் விற்பனைப் பிரிவும் செயல்பட்டு வருகிறது.
# தொல்பொருள் அருங்காட்சியகம் மற்றும் உருவப்படக் காட்சிக்கூடம், கோவா

## காட்சிக்கூடங்கள்

பின்வருமாறு அவை காட்சிக்கூடங்களில் காட்சிப்படுத்தப்பட்டுள்ளன.
# தொல்பொருள் அருங்காட்சியகம் மற்றும் உருவப்படக் காட்சிக்கூடம், கோவா

## காட்சிக்கூடங்கள்

### முன் மண்டபம்

அருங்காட்சியகத்தின் நுழைவாயிலில், கி.பி 1510 இல் பழைய கோவாவை கைப்பற்றுவதில் முக்கியப் பங்கு வகித்த இந்தியாவின் ஆளுநர் ஜெனரலாகவும், கடலின் கேப்டனாகவும் இருந்த அபோன்சோ டி அல்புகெர்க்கியின் 3.10 மீட்டர் உயர வெண்கல சிலை காட்சிப்படுத்தப்பட்டுள்ளது.
# தொல்பொருள் அருங்காட்சியகம் மற்றும் உருவப்படக் காட்சிக்கூடம், கோவா

## காட்சிக்கூடங்கள்

### காட்சிக்கூடம் 1

இது முக்கியமான காட்சிக்கூடமாகும். அருங்காட்சியகத்தில் காட்சிப்படுத்தப்பட்டுள்ள பொருள்களின் அறிமுகம் இங்கு காணப்படுகிறது. திறந்த நிலையிலான அமைந்துள்ள மரத்தால் அமைந்த நூலில் கோவாவின் வரலாறு உள்ளது. கோவாவின் வரலாற்றுக்கு முந்தைய காலத்தை, கோவாவின் சுற்றுப்புறங்களில் வேட்டை சேகரிக்கும் காலகட்டத்தில் வாழ்ந்த ஆரம்பகால மனிதரை (தோராயமாக ஒரு லட்சம் ஆண்டுகள் பிபி) அறிமுகப்படுத்தும் அமைப்பு உள்ளது. தெற்கு கோவா மாவட்டத்தில் சங்கூம் வட்டத்தின் குர்தி என்னுமிடத்தில் இருந்த மகாதேவ் கோயில் இடிந்த நிலையிலிருந்து பின்னர் கட்டமைத்தது வரை காணப்படுகிறது. சலவுலிம் நதியில் கட்டப்படவிருந்த அணையின் காரணமாக அந்தக் கோயில் மூழ்கியிருக்க வாய்ப்புண்டு. மாறாக கோயில் இட மாற்றம் செய்யப்பட்டு, உயர்ந்த இடத்தில் அமைக்கப்பட்டது. பண்டைய நகரமான சந்தோரின் ஒரு கருதுகோள் தள திட்டம், அங்கு மேற்கொள்ளப்பட்ட தொல்பொருள் அகழ்வாராய்ச்சியின் முடிவுகளின் அடிப்படையில் அமைக்கப்பட்டுள்ளது. தசாவதாரத் தொகுப்புடன் உள்ள விஷ்ணு (13 ஆம் நூற்றாண்டு), சேதமடைந்த நிலையில் இரண்டு உமா-மகேஸ்வர சிற்பங்கள், மஹிஷாசுரமர்தினி, கஜலட்சுமி, மற்றும் நின்ற நிலையில் சூரியன் ஆகியவை உள்ளன. இவை அனைத்தும் கடம்ப காலத்தைச் (12 வது -13 ஆம் நூற்றாண்டு) சேர்ந்தவை ஆகும். கடற்படை போர்களைக் குறிக்கும் ஏராளமான நடுகற்கள், சதிக் கற்கள் ஆகியவை உள்ளன. போர்ச்சுகல் நாட்டு தேசியக் கவிஞரான லூயிஸ் வாஸ் டி காமோஸின் (கி.பி. 1524-1580) 3.6 மீட்டர் உயர வெண்கல சிலையும் இங்கு உள்ளது.
# தொல்பொருள் அருங்காட்சியகம் மற்றும் உருவப்படக் காட்சிக்கூடம், கோவா

## காட்சிக்கூடங்கள் 7 மற்றும் 6

முதல் தளத்தில் உள்ள பரந்த காட்சிக்கூடத்தில் போர்த்துகீசிய ஆளுநர்கள் மற்றும் கோவாவின் வைசிராய்கள் ஆகியோரின் பெரிய உருவப்படங்கள் உள்ளன. பனாஜியில் உள்ள பழைய கட்டடத்தில் இருந்த அவை 1962 ஆம் ஆண்டில் இந்த அருங்காட்சியகத்திற்கு மாற்றப்பட்டன. இதன் முழுமையான பட்டியலையும் (1505-1961) மர படிக்கட்டுகளுக்கு மேற்கே உள்ள சுவரில் காணலாம். போர்த்துகீசிய நாணயங்கள் மற்றும் பூர்வீக பர்தவ், டாங்கா, ஜெராபின்ஸ், ரூபியா ஆகியவையும் உள்ளன. 7ஆவது காட்சிக்கூடத்தில் பிரமாண்ட உருவப்பட ஓவியங்கள், கிறிஸ்தவ புனிதர்களின் மரச் சிற்பங்கள், ஜேசுட் பாதிரியார்களின் உள்ளிட்ட ஓவியங்கள் உள்ளன. கிழக்கு படிக்கட்டில் இறங்கும்போது, தரைத்தள காட்சிக்கூடத்தில் 5, 4, 3 மற்றும் 2 ஆகிய காட்சிக்கூடங்கள் உள்ளதைக் காணமுடியும்.
# தொல்பொருள் அருங்காட்சியகம் மற்றும் உருவப்படக் காட்சிக்கூடம், கோவா

## காட்சிக்கூடங்கள் 7 மற்றும் 6

### காட்சிக்கூடம் 5

கேலரி எண் 5 இல், பீஜப்பூரின் ஆதில்ஷாஹி மன்னர்களின் அரபு மற்றும் பாரசீக கல்வெட்டுகளும், 16 மற்றும் 17 ஆம் நூற்றாண்டின் மராத்தியக் கல்வெட்டுகளும் உள்ளன. சுவரில் சென்னையிலுள்ள சாந்தோமிலிருந்து கொண்டுவரப்பட்ட ஒரு கல் தூண் உள்ளது.
# தொல்பொருள் அருங்காட்சியகம் மற்றும் உருவப்படக் காட்சிக்கூடம், கோவா

## காட்சிக்கூடங்கள் 7 மற்றும் 6

### காட்சிக்கூடம் 4

இங்கு நடுகற்கள் மற்றும் இடைக்காலத்தைச் சேர்ந்த சதி கற்கள் உள்ளன. சமாதியடைதல், தெய்வத்திற்குப் பலியிடல் உள்ளிட்ட பல கற்கள் அங்கு உள்ளன. சில நடுகற்கள் கடல் போரை வெளிப்படுத்துவனவாக உள்ளன.
# தொல்பொருள் அருங்காட்சியகம் மற்றும் உருவப்படக் காட்சிக்கூடம், கோவா

## காட்சிக்கூடங்கள் 7 மற்றும் 6

### காட்சிக்கூடம் 3

இங்கு பூத ஆராதனையை வெளிப்படுத்தும் மூன்று வேதாள சிற்பங்கள் உள்ளன. இவ்வகையான வழிபாட்டு முறை குறிப்பாக இந்தியாவின் மேற்கு கடலோரப் பகுதியான மலபாரில் நிலவி வருவதாகும். இங்கு விநாயகர், மகிஷாசுரமர்த்தினி, கருடனுடன் விஷ்ணு, கார்த்திகேயனுடன் உமா-மகேஸ்வரர், பிரிங்கி, கால பைரவர், லட்சுமியின் சிற்பங்கள் உள்ளன.
# தொல்பொருள் அருங்காட்சியகம் மற்றும் உருவப்படக் காட்சிக்கூடம், கோவா

## காட்சிக்கூடங்கள் 7 மற்றும் 6

### காட்சிக்கூடம் 2

இங்கு கோயில் விமானத்தின் கூறான சிகரத்தின் மாதிரி உள்ளது. இது மண்டோவி நதியில் உள்ள திவார் தீவில் உள்ள அழிந்த நிலையில் இருந்த பழமையான சப்தகோடேஸ்வரர் கோயிலிலிருந்து கொண்டுவரப்பட்டதாகும். காத்தரினின் ஆளுயரச் சிலையும் இங்கு உள்ளது.
# தொல்பொருள் அருங்காட்சியகம் மற்றும் உருவப்படக் காட்சிக்கூடம், கோவா

## இவற்றையும் காண்க

- கடற்படை விமான அருங்காட்சியகம் (இந்தியா)
- கோவா அறிவியல் மையம்
- கோவா சித்ரா அருங்காட்சியகம்
- தொல்லியல் அருங்காட்சியகம், பழைய கோவா
- மெழுகு உலகம் - மெழுகு அருங்காட்சியகமும் ஓவியக்கூடமும், கோவா
- இந்தியத் தொல்லியல் துறையின் அருங்காட்சியகங்கள்
- இந்தியாவில் உள்ள அருங்காட்சியகங்கள் பட்டியல்
# ஹவுரா எர்ணாகுளம் அந்த்யோதயா விரைவு தொடருந்து

**ஹவுரா- எர்ணாகுளம் அந்த்யோதயா விரைவு தொடருந்து** என்பது தென் கிழக்கு ரெயில்வே துறையால் மேற்கு வங்காள மாநிலத்தின் ஹவுரா சந்திப்பு, கேரளத்தின் எர்ணாகுளம் சந்திப்பு இரண்டுக்கும் இடையே இயக்கப்படும் அதிவிரைவு தொடருந்தாகும். இந்த விரைவு தொடருந்தானது 22877/22878 என்ற எண்களில் வாரமொருமுறை இரு வழிகளிலும் இயக்கப்படுகிறது.
**அந்த்யோதயா** என்ற இந்தி வார்த்தைக்கு தமிழாக்கம், **ஏழைகளின் எழுச்சி** ஆகும்.  
**அந்த்யோதயாவிரைவுவண்டி** (எளிய மக்களின் விரைவு வண்டி) என அழைக்கப்படும் இவ்வகை தொடருந்துகள்முற்றிலும் பதிவுசெய்யப்படாத/பொதுப்பெட்டிகளை கொண்டதாகும், இதுஇந்திய ரயில்வே மூலம்வடிவமைக்கப்பட்டுஇயக்கப்படுகிறது.இந்தவிரைவுவண்டி2016 இந்திய இருப்புபாதை நிதியறிக்கையில்அதிகபயணிகள் பயன்படுத்தும் ஆனால் மிகவும் நெருக்கடி கொண்ட ரெயில் பாதைகளில் 12 மணி நேரங்களுக்குள் இரண்டு இந்திய நகரங்களை இணைக்கும் வகையில் தொடருந்துகளை இயக்க முன்மொழியப்பட்டது.அதன்படி முதன்முதலாக அந்த்யோதயா விரைவுவண்டி சேவை மார்ச் 4, 2017ம் தேதிஎர்ணாகுளம் சந்திப்பு, ஹவுரா சந்திப்பு தொடருந்து நிலையம் இடையேஅப்போதைய ரயில்வே அமைச்சர்சுரேஷ் பிரபுவினால்தொடங்கிவைக்கப்பட்டது.
# ஹவுரா எர்ணாகுளம் அந்த்யோதயா விரைவு தொடருந்து

## பயணப் பெட்டிகளின் தன்மை

இந்த அதிவிரைவு தொடருந்துமுழுவதுமாகபொதுபெட்டிகளால் மட்டுமேஇணைக்கப்பட்டிருக்கும்,இந்த வண்டியில்எல்.இ.டி திரையில்தொடருந்து நிலையங்கள், விரைவுவண்டியின் வேகம் போன்றவைபயணிகளுக்காக காட்சிப்படுத்தப்படும்.மேலும்பணம் செலுத்தினால் தேநீர், காபி, பால் வழங்கும் தானியங்கி இயந்திரங்களும், உயிரி கழிப்பறைகளும்பார்வையற்றோருக்கான பிரெய்லி கழிப்பறை உபயோக குறிகாட்டிகளும் இருக்கின்றன. அத்துடன் வண்டி முழுவதும் சிசிடிவி கேமராக்களும் குடிநீர் வசதியோடு கைபேசிகள், மடிக்கணிகள் போன்றவைகளை தடைபடாமல் இயங்க மின்விசை சேர்வி புள்ளிகள் அமைக்கப்பட்டுள்ளது.
# ஹவுரா எர்ணாகுளம் அந்த்யோதயா விரைவு தொடருந்து

## வண்டி எண் 22877

22877 என்ற எண்ணைக் கொண்ட அதிவிரைவு தொடருந்து ஒவ்வொரு சனிக்கிழமைகளிலும் ஹவுரா சந்திப்பில் இருந்து கிளம்பி மணிக்கு 63 கிலோமீட்டர் வேகத்தில் இயக்கப்பட்டு 2285 கிலோ மீட்டர் பயணித்து 37 மணி நேரம் (மூன்று நாட்கள்) கழித்து திங்கட்கிழமை அதிகாலை 6 மணியளவில் எர்ணாகுளம் சந்திப்பு சென்றடைகிறது.
# ஹவுரா எர்ணாகுளம் அந்த்யோதயா விரைவு தொடருந்து

## வண்டி எண் 22878

மறுமார்க்கமாக 22878 என்ற எண்ணைக் கொண்ட அதிவிரைவு தொடருந்து ஒவ்வொரு செவ்வாய் கிழமைகளிலும் எர்ணாகுளம் சந்திப்பில் இருந்து நள்ளிரவு 12.30 மணிக்கு கிளம்பி மணிக்கு 60 கிலோமீட்டர் வேகத்தில் இயக்கப்பட்டு 2285 கிலோ மீட்டர் தூரம் 22 நிறுத்தங்களை கடந்து பயணித்து 38 மணி 15 நிமிட நேரம் (மூன்று நாட்கள்) கழித்து மதியம் 3 மணிக்கு ஹவுரா சந்திப்பு சென்றடைகிறது.  
இந்த தொடருந்து கொச்சி, கோயம்புத்தூர், ஒங்கோல்,ஏலூரு, ராஜமுந்திரி, விஜயநகரம் போன்ற இந்தியாவின் பல முக்கிய நகரங்களை இணைக்கும் விதமாக இயக்கப்படுகிறது. கிழக்கு இந்தியாவில் இருந்து தெற்கு இந்தியா வரை இயக்கப்பட்டு வருகிறது.
# ஹவுரா எர்ணாகுளம் அந்த்யோதயா விரைவு தொடருந்து

## வசதிகளும் புதிய அம்சங்களும்

- இந்த தொடருந்துகளின்சிறப்பு அம்சம், இவை முற்றிலும் பதிவுசெய்யப்படாத/பொது பயணிகள்பயணம்செய்யும்பெட்டிகள் கொண்டது.
- கைபேசி, மடிக்கணினிகள் போன்ற மின்னணு சாதனங்கள் தொடர்ந்து உபயோகப்படுத்த மின்விசை சேர்வி(Charing Port)உள்ளது .
- உயிரி கழிப்பறைகள் (Bio Toilets)
- வினைல் தாள்கள் கொண்டு பெட்டிகளின் வெளிப்புறத் தோற்றம் நீண்டகால பயன்பாடுகளுக்கு ஏற்றவாறு அமைக்கப்பட்டுள்ளது.
- பாதுகாப்பு நடவடிக்கைகளுக்காக புகைப்பிடிப்பான் மற்றும் சிசிடிவி கேமராக்கள்அறிமுகப்படுத்தப்பட்டுள்ளது.
- சுத்திகரிக்கப்பட்ட தண்ணீர் வழங்கும் இயந்திரங்கள், சட்டைதாங்கிகள் அமைக்கப்பட்டுள்ளது மற்றும் அனைத்து அறிவிப்புகளும் பிரெய்லி குறியீடுகளிலும் தற்போதுள்ளது.
# ஹவுரா எர்ணாகுளம் அந்த்யோதயா விரைவு தொடருந்து

## வழித்தடமும் நிறுத்துமிடங்களும்

-
-
- பாலசோர்
-
-
- புபனேஸ்வர் சந்திப்பு
-
-
-
-
-
-
-
-
-
-
-
-
-
-
- ஈரோடு சந்திப்பு
- கோயம்புத்தூர் சந்திப்பு
- பாலக்காடு சந்திப்பு
-
- எர்ணாகுளம் சந்திப்பு
# எழுமின்

**எழுமின்** *(Ezhumin)* என்பது 2018 ஆம் ஆண்டு வெளிவந்த ஒரு தென்னிந்திய தற்காப்புக் கலை தொடர்பான திரைப்படமாகும். தற்காப்புக் கலைகள் மற்றும் தற்காப்பு ஆகியவற்றின் முக்கியத்துவத்தை இத்திரைப்படம் மையமாகக் கொண்டு எடுக்கப்பட்டுள்ளது. வி.பி. விஜய் திரைப் படத்தின் கதையை எழுதி இயக்கியுள்ளார். வையம் மீடியாசு என்ற அவருடைய சொந்த படநிறுவனமே படத்தை தயாரிக்கவும் செய்தது. 2018 ஆம் ஆண்டு அக்டோபர் மாதம் 18 ஆம் நாள் அன்று திரைப்படம் வெளியிடப்பட்டது. இதே நாளில் தெலுங்கு, மலையாளம் என்ற இரண்டு மொழிகளிலும் படத்தை வெளியிட திட்டமிடப்பட்டது.
படத்தில் விவேக் மற்றும் தேவயானி ஆகியோர் முக்கிய வேடங்களில் நடித்துள்ளனர். அறிமுக இசையமைப்பாளர் கணேசு சந்திரசேகரன் பாடல்களுக்கான இசையையும் சிறீகாந்த் தேவா படத்திற்கான பின்னணி இசையையும் அமைத்துள்ளனர்.
# எழுமின்

## கதை

தற்காப்பு மற்றும் தற்காப்புக் கலைகளின் முக்கியத்துவத்தை மையமாகக் கொண்ட கதையை முன்வைத்து திரைப்படம் தயாரிக்கப்பட்டுள்ளது.
# எழுமின்

## நடிகர்கள்

- விசுவநாதனாக நடிகர் விவேக்
- பாரதியாக நடிகை தேவயானி
- சுந்தரமாக அழகம்பெருமாள்
- காவல்துறை அதிகாரியாக பிரேம்
- பயிற்சியாளராக ராகவன் உமாசிறீனிவாசன்
- தூதுவாக செல் முருகன்
- அசயின் தந்தையாக பசங்க சிவக்குமார்
- அசயின் தாயாக சுபகீதா
- ஆதிராவின் தாயாக லதா ராவ்
- கவினின் தந்தையாக போராளி திலீபன்
- கவினின் தாயாராக ரஞ்சனா சுரேசு
- சாராவின் தந்தையாக விசய் ஆனந்து
- சாராவின் தாயாக அகிலா
- வினீத்தின் தந்தையாக வி.பி. விஜய்
- வினீத்தின் தாயாக சித்ரா
# எழுமின்

## தயாரிப்பு

படத்தின் படப்பிடிப்பு 2018 ஆம் ஆண்டு சனவரி மாதம் 8 அன்று சென்னையில் தொடங்கியது, நடிகர்கள் மற்றும் குழுவினர் வெளியீட்டு விழாவிற்கு வருகை தந்து கூடியிருந்தனர். முழு படமும் சென்னைக்குள்ளும் பல்வேறு இடங்களிலும் படமாக்கப்பட்டது மற்றும் படத்தின் இறுதிக்காட்சி பகுதி ஒமேகா தொழிற்சாலையில் படமாக்கப்பட்டுள்ளது. படத்தின் படப்பிடிப்பு 2018 ஆம் ஆண்டு சனவரி மாதம் 8 அன்று சென்னையில் தொடங்கியது, நடிகர்கள் மற்றும் குழுவினர் வெளியீட்டு விழாவிற்கு வருகை தந்து கூடியிருந்தனர். முழு படமும் சென்னைக்குள்ளும் பல்வேறு இடங்களிலும் படமாக்கப்பட்டது மற்றும் இறுதிக்காட்சி பகுதி ஒமேகா தொழிற்சாலையில் படமாக்கப்பட்டுள்ளது. குழந்தைகள் பாதுகாப்பற்ற படுக்கைகள் கூட இல்லாமல் தரை மட்டத்திலிருந்து கிட்டத்தட்ட 60 அடி உயரத்தில் கூரையில் நடந்து செல்வதன் மூலம் போலி நடிகர்கள் இல்லாமல் பல்வேறு ஆபத்தான சண்டைக் காட்சிகளில் ஈடுபாட்டுடன் நடித்தனர். சரியான குத்துகள் அடிகள் என்ற தோரணையை வழங்க தற்காப்புக் கலைகளில் உண்மையான சாம்பியன்களாக இருப்பவர்கள் , திரைப்படத்தில் நடித்துள்ளதால் நிறைய உண்மையான சண்டைக் காட்சிகளை நாம் காணலாம். திரைப்பட விளம்பரத்தின் ஒரு பகுதியாக இருக்கும் தற்காப்பு பற்றிய விழிப்புணர்வுக்கு தமிழகம் முழுவதும் உள்ள அனைத்து தற்காப்பு கலை மாணவர்களையும் இணைப்பதில் தயாரிப்பு நிறுவனம் முன்னேறுகிறது. திரைப்படத்தின் முன்காட்சி 2018 ஆம் ஆண்டு சூன் மாதம் 24 ஆம் நாள் சென்னை வடபழனியிலுள்ள ஆர்.கே. வி புகைப்பட நிறுவனத்தில் சிலம்பரசன், கார்த்தி, விசால் ஆகிய நடிகர்கள் பங்கேற்புடன் வெளியிடப்பட்டது. இவ்வெளியிடு திரைப்படத்திற்கு நேர்மறையான விமர்சனங்களை பெற்றுக் கொடுத்தது. 2018 ஆ ஆண்டு ஆகத்து மாதத்தில் இசையமைப்பாளர் இமான். இப்பாப் தமிழா ஆதி ஆகிய விருந்தினர்களுடன் கலைவாணர் அரங்கில் பாடல் வெளியீட்டு விழாவும் நடத்தப்பட்டது.  
தமிழ்நாட்டைச் சேர்ந்த அனைத்து தற்காப்பு கலை மாணவர்களையும் ஏ.வி.எம் படப்பிடிப்பு தளத்திற்கு வருமாறு இயக்குநர் அழைப்பு விடுத்திருந்தார். வருகை தந்திருந்த 1500 மாணவர்களில் ஐந்து குழந்தை சாம்பியன்களை தேர்ந்தெடுத்தார். அவர்கள் மாவட்ட, மாநில, தேசிய அளவிலான பல்வேறு போட்டிகளில் வெற்றி பெற்று சாம்பியன் பட்டம் பெற்றவர்களாக இருந்தனர். காட்சிகள் இயல்பாக இருக்க வேண்டுமென இவர்களை படத்தில் நடிக்க வைத்தார். குழந்தைகள் மற்றும் பெண்களுக்கு எதிராக பாலியல் துன்புறுத்தல் போன்ற குற்றங்கள் இப்போதெல்லாம் மலிந்து இருப்பதால் தற்காப்பு குறித்த விழிப்புணர்வை அவர்களிடம் ஏற்படுத்தும் நோக்கம் இயக்குநருக்கு ஒரு வலுவான பிடிப்பாக அமைந்தது.  
விசுவநாதன் கதாபாத்திரத்தில் நடிக்க விவேக்கை சமாதானப்படுத்துவதில் இயக்குநர் வெற்றி பெற்றார், அதே நேரத்தில் முன்னணி கதாநாயகியான தேவயானியை முதல் முறையாக விவேக்கின் மனைவி பாத்திரத்தில் நடிக்க வைத்தார். அவர்களின் கதாபாத்திரம் அவர்களின் மகன் அர்ச்சுனுக்காக வாழும் ஒரு பணக்கார குடும்பமாக சித்தரிக்கப்பட்டுள்ளது. மேலும், அழகம் பெருமாள் எதிர்மறை நிழல் கதாபாத்திரத்தில் நடிக்க முன்வந்துள்ளார்.
# எழுமின்

## விமர்சனங்கள்

இரட்டை அர்த்த வசனங்கள் இல்லாத குழந்தைகளுக்கான ஒரு சுத்தமான திரைப்படம் என்று டெக்கான் கிரானிக்கல் நாளிதழ் நேர்மறையான விமர்சனங்களை கொடுத்தது. ஒட்டுமொத்தமாக, எங்கள் குழந்தைகள் ஒரு மேடை நாடகத்தில் நடிப்பது போல இருந்தது என்று இந்தியன் எக்சுபிரசு நாளிதழ் எழுதியது. கதை குறைபாடற்றது என்றாலும் நடிப்பு உலகத் தரம் வாய்ந்ததாக இல்லை என்றாலும் குழந்தைகளை உற்சாகப்படுத்துகிறோம் என்றும் அவ்விதழ் மேலும் கூறியது. திரைப்படம், குழந்தைகள் மற்றும் பெண்களின் பாதுகாப்பு குறித்து சில பொருத்தமான ஆலோசனைகளை வழங்கினாலும், சில சமயங்களில் அது மிகவும் பிரசங்கமாக இருக்கிறது என்று டைம்சு ஆப் இந்தியா விமர்சனம் வழங்கியது.
# பண்டைய தமிழ் நாட்டின் சட்ட அமைப்பு

பண்டைய தமிழகத்தின் சட்ட அமைப்புகள் அரசால் நிறுவப்பட்டன. இது தமிழ் கொள்கைகளான அறம், மறம், பழி மற்றும் நாணுதல் ஆகிவயற்றை அடிப்படையாக கொண்டிருந்தது. ஒரு மன்னன் அறம் தவறினால், அது அவனது குடிகளிடமிருந்து மாறாத பழியை அவனுக்கு கொண்டு சேர்க்கும். மறுபுறம், மன்னன் மறம் தவறினால், அது அவனுக்கு அவமானம் (நாணம்).  
சேர, சோழ, பாண்டியர்களின் தலைநகரங்களில் அறம்கூறு அவைகள் இருந்தன.
# பண்டைய தமிழ் நாட்டின் சட்ட அமைப்பு

## மன்னர்

இறுதி மேல்முறையீட்டு நீதிவானாக மன்னர் இருந்தார். ஒரு பாண்டிய மன்னர் தனது நீதிமன்றத்தில், நேர்மையற்ற ஒரு நபரை நீதிபதியாக நியமித்ததற்காக அவரை கொதிக்கும் நீரில் போட வேண்டும் என்று குறிப்பிடுகிறார். அரசரின் இந்த கருத்திலிருந்து, மன்னர்கள் நீதிபதிகளை நியமித்தனர் என்று ஊகிக்க முடியும். ஒரு குறிப்பிட்ட மன்னர் குளிக்கும் போது கூட நீதியைக் கடைபிடித்ததாக கூறப்படுகிறது.